За да създадете пощенска кутия към Вашия домейн, моля направете следното:1. Отворете секцията "Пощенски кутии" на Контролния Панел на Вашия хостинг. 2. Отворете таба "Създай кутия". 3. Въведете потребителското име на кутията в полето "Създай нова пощенска кутия". 4. Въведете парола за кутията в полето "Парола".
Под полето "Парола" ще забележите индикатор за надеждност на паролата. Индикаторът се променя в реално време, докато въвеждате паролата. Има пет отделни нива на надежност: Много ниска, Ниска, Средна, Висока, Отлична. Заедно с индикатора за надежност се показва и подсказка с информация и съвети.
Важно: Бутонът "Добави" ще остане неактивен (в сиво), ако надежността на паролата е на нива Много ниска или Ниска. За да можете да запазите дадена парола, то тя трябва да е с ниво на надежност Средна, Висока, или Отлична. Можете да разгледате следната статия за съвети при избор на надеждна парола:
Документация » Сигурност » Избор на парола
Може да използвате и автоматичния генератор на пароли:
Документация » Контролен панел » Автоматичен генератор на пароли
5. Въведете същата парола в полето "Потвърди паролата".6. Натиснете бутон "Добави".
Можете да използвате бутона "Покажи допълнителни опции", за да настроите първоначални стойности на различни опции, като дискова квота, лимит на брой съобщения в кутията, пренасочване, филтри, подадреси.
Забележка: Максималната стойност на квотата зависи от хостинг плана на акаунта.